Rammstein (альбом)

Rammstein — сёмы студыйны альбом нямецкага метал-гурта «Rammstein», выдадзены 17 мая 2019 года. Гэта першы за 10 гадоў альбом калектыва, афіцыйна анансаваны 28 сакавіка 2019 года. Выданню дыска папярэднічалі два сінглы: «Deutschland» і «Radio», першы з якіх дасягнуў найвышэйшага месца ў чартах Германіі. Канцэртны тур у падтрымку альбома пачаўся 27 мая 2019 года.

 Спіс кампазіцый 

 Удзельнікі 
 Ціль Ліндэман — вакал, тэксты песень.
 Рыхард Круспе — сола-гітара, бэк-вакал, тэксты песень.
 Пауль Ландэрс — рытм-гітара, бэк-вакал.
 Олівер Рыдэль — бас-гітара.
 Крыстаф Шнайдэр — ударныя.
 Крысціян Лорэнц — клавішныя, семплы, электрапіяніна.

 Крытыка 
Альбом атрымаў станоўчыя водгукі ад музычных крытыкаў. На сайце-агрэгатары аглядаў «Metacritic» ён мае сярэднюю адзнаку ў 82 бала са 100 магчымых, засноўваючыся на 11 аглядах, што сведчыць пра «усеагульнае прызнанне». У рэцэнзіі ад англійскага часопіса «New Musical Express» адзначана, што «гэты альбом, несумненна, з’яўляецца гучным трыумфам». «Wall of Sound» ацаніў альбом на 9.5 з 10 балаў і заўважыў: «„Rammstein“, відаць, з’яўляецца кульмінацыяй папярэдніх шасці студыйных альбомаў, узяў лепшыя партыі некалькіх апошніх дзесяцігоддзяў і змясціў іх у адзін альбом, а таксама дадаў некалькі нечаканых сюрпрызаў».

 Зноскі 

Катэгорыя:Альбомы Rammstein
Катэгорыя:Альбомы 2019 года